Atbaši įduba
Atbaši įduba (kirg. Ат-Башы өрөөн) – tarpukalnių įduba Kirgizijoje, Naryno srityje, Tianšanio kalnuose, į pietus nuo Naryno upės. Ilgis – 120 km, plotis – 20 km. Būdingas aukštis – 2000–2400 m. Iš pietryčių apribota Atbaši, iš šiaurės ir šiaurės vakarų – Baibičetau ir Naryntau kalnagūbrių. Būdingas lygumų reljefas. Įdubą drėkina Atbaši upė su intaku Karakojunu. Būdingos stepės ir pusdykumės. Vystoma drėkinamoji žemdirbystė.